ഉത്സവ സീസണ് പൊടിപൊടിക്കാം, 38,000 രൂപ വരെയുള്ള ദീപാവലി ഓഫറുമായി Honda ഇന്ത്യ ഉത്സവ സീസണില് നേട്ടം കൊയ്യാനായി ജാസ്, അമേസ്, സിറ്റി, WRV എന്നിവയുള്പ്പെടെ മോഡല് നിരയിലാകെ ഗംഭീര ആനുകൂല്യങ്ങളും ഓഫറുകളും വാഗ്ദാനം ചെയ്ത് ജാപ്പനീസ് വാഹന നിര്മാതാക്കളായ ഹോണ്ട. 38,608 രൂപ വരെയുള്ള ഡിസ്കൗണ്ടുകളാണ് കമ്ബനി പ്രഖ്യാപിച്ചിരിക്കുന്നത്. ഓഫറുകളില് FOC ആക്സസറികളും ഉള്പ്പെടുന്നുവെന്നതും ശ്രദ്ധേയമാണ്. അവ തെരഞ്ഞെടുക്കുന്ന മോഡലുകളില് 6,058 രൂപ മുതല് 12,147 രൂപ വരെയുള്ളവയാണ് ലഭ്യമാക്കിയിരിക്കുന്നത്. എല്ലാ ഓഫറുകളും നവംബര് 30 വരെ സാധുവാണ്. 7.65 ലക്ഷം മുതല് 9.89 ലക്ഷം രൂപ വരെ വിലയുള്ള ഹോണ്ട ജാസില് 10,000 രൂപയുടെ ക്യാഷ് ഡിസ്കൗണ്ട്, 12,147 രൂപ വരെ വിലമതിക്കുന്ന FOC ആക്സസറികള്, എക്സ്ചേഞ്ച് ബോണസായി 5,000 രൂപ, ഹോണ്ട മോഡലുകള് തന്നെ എക്സ്ചേഞ്ച് ചെയ്താല് 10,000 രൂപയും ലഭിക്കും. ലോയലിറ്റി ബോണസായി 5,000 രൂപ, കോര്പ്പറേറ്റ് കിഴിവില് 4,000 രൂപ എന്നിങ്ങനെ മൊത്തം 36,147 രൂപയുടെ ഓഫറാണ് പ്രീമിയം ഹാച്ച്ബാക്കില് കമ്ബനി വാഗ്ദാനം ചെയ്യുന്നത്. ഇന്ത്യന് വിപണിയിലെ ജനപ്രിയ കോംപാക്ട് സെഡാന് മോഡലായ അമേസില് ക്യാഷ് ഡിസ്കൗണ്ടുകളൊന്നും ലഭ്യമല്ല. പകരം എക്സ്ചേഞ്ച് ബോണസായി 6,000 രൂപ, ലോയല്റ്റി ആനുകൂല്യമായി 5,000 രൂപ, കോര്പ്പറേറ്റ് കിഴിവായി 4,000 രൂപ എന്നിങ്ങനെ മൊത്തം 15,000 രൂപയുടെ ഡിസ്കൗണ്ട് ഓഫറുകളാണ് വാഹനത്തില് ഒരുക്കിയിരിക്കുന്നത്. നിലവില് 6.32 ലക്ഷം മുതല് 11.15 ലക്ഷം രൂപ വരെയാണ് അമേസിന്റെ എക്സ്ഷോറൂം വില വരുന്നത്. നാലാംതലമുറ ഹോണ്ട സിറ്റിയുടെ എല്ലാ വകഭേദങ്ങള്ക്കും ഓഫറുകള് ബാധകമാണ്. എന്നാല് പ്രീമിയം സെഡാനും ക്യാഷ് ഡിസ്കൗണ്ടുകള് ലഭ്യമാകില്ല. മറ്റേതെങ്കിലും ഹോണ്ട മോഡലുമായി എക്സ്ചേഞ്ച് ചെയ്യുമ്ബോള് എക്സ്ചേഞ്ച് ബോണസായി 10,000 രൂപയാണ് ലഭിക്കുക. ഇതുകൂടാതെ ലോയല്റ്റി ആനുകൂല്യമായി 5,000 രൂപ, കോര്പ്പറേറ്റ് കിഴിവായി 8,000 രൂപ എന്നിങ്ങനെ മൊത്തം 23,000 രൂപ സിസെഗ്മെന്റ് സെഡാന് സ്വന്തമാക്കുമ്ബോള് ലഭിക്കാം. 9.29 ലക്ഷം മുതല് 9.99 ലക്ഷം രൂപ വരെയാണ് കാറിനായി മുടക്കേണ്ട എക്സ്ഷോറൂം വില. ഹോണ്ട സിറ്റിയുടെ ഏറ്റവും പുതിയ അഞ്ചാംതലമുറ മോഡലില് 7,500 രൂപയുടെ ക്യാഷ് ഡിസ്കൗണ്ട്, 8,108 രൂപ വിലയുള്ള FOC ആക്സസറികള്, 7,500 മുതല് 10,000 രൂപ വരെ എക്സ്ചേഞ്ച് ബോണസ്, 5,000 രൂപയുടെ ലോയല്റ്റി ബോണസ്, കോര്പ്പറേറ്റ് ഡിസ്കൗണ്ടായി 8,000 രൂപ എന്നിവയാണ് കമ്ബനി പ്രഖ്യാപിച്ചിരിക്കുന്നത്. ഇതുവഴി മൊത്തം 38,608 രൂപയുടെ ഓഫറുകളാണ് സിറ്റിയില് ഉപയോഗപ്പെടുത്താനാവുക. ഇന്ത്യയില് 11.16 ലക്ഷം മുതല് 15.11 ലക്ഷം രൂപ വരെയാണ് സിസെഗ്മെന്റ് സെഡാന് മുടക്കേണ്ട വില. രാജ്യത്തെ കോംപാക്ട് എസ്യുവികളുമായി മത്സരിക്കുന്ന WRV ക്രോസ്ഓവര് മോഡലിനെയും ഉത്സവ സീസണ് ഓഫറിനു കീഴില് കമ്ബനി ഉള്പ്പെടുത്തിയിട്ടുണ്ട്. 8.76 ലക്ഷം മുതല് 11.79 ലക്ഷം രൂപ വരെ വില വരുന്ന മോഡലിന് ക്യാഷ് ഡിസ്കൗണ്ടായി 5,000 രൂപ, FOC ആക്സസറികള്ക്കായി 6,058 രൂപ, എക്സ്ചേഞ്ച് ബോണസായി 5,000 മുതല് 9,000 രൂപ വരെ, ലോയല്റ്റി ആനുകൂല്യമായി 5,000 രൂപ, കോര്പ്പറേറ്റ് ഡിസ്കൗണ്ടായി 4,000 രൂപ എന്നിവ ഉള്പ്പടെ 29,058 രൂപയുടെ മൊത്തം ആനുകൂല്യങ്ങളാണ് വാഹനത്തില് ലഭ്യമാവുക. ഇവിടെ പറഞ്ഞിരിക്കുന്ന എല്ലാ ഓഫറുകളും സ്ഥലവും തെരഞ്ഞെടുത്ത വേരിയന്റും അനുസരിച്ച് വ്യത്യാസപ്പെടാം. കൂടുതല് വിശദാംശങ്ങള്ക്കായി അടുത്തുള്ള ഹോണ്ട ഡീലര്ഷിപ്പ് സന്ദര്ശിച്ച് ഓഫറിനെ പറ്റി കൂടുതല് അറിയാം. ഉത്സവ സീസണ് ആയതോടെ വില്പ്പന വര്ധിപ്പിക്കുന്നിനായി കാര് നിര്മാതാക്കള് തങ്ങളുടെ മോഡലുകളില് ലാഭകരമായ ഓഫറുകള് പ്രഖ്യാപിക്കുന്നതിന്റെ ഭാഗമാണിതും. കൊവിഡും, ലോക്ക്ഡൗണും വഴിമുട്ടിച്ച വില്പ്പന തിരികെ കൊണ്ടുവരാന് കമ്ബനികള് ആഞ്ഞുശ്രമിക്കുന്നുണ്ടെങ്കിലും പോയ വര്ഷങ്ങളിലെ അപേക്ഷിച്ച് വളരെ മോശം പ്രതികരണമാണ് ജനങ്ങളില് നിന്നും ഇത്തവണ ഉണ്ടായിരിക്കുന്നത്. കൊവിഡ് മൂലമുണ്ടായ സാമ്ബത്തിക പ്രതിസന്ധിയും ഉയര്ന്ന ഇന്ധന വിലയുമാണ് ഇതിനു പിന്നിലെ പ്രധാന കാരണം. കൊവിഡ്19 ഭീതി വിട്ടുമാറാത്ത സാഹചര്യത്തില് തങ്ങളുടെ വാഹനങ്ങളില് ഒരു പുതിയ ആന്റിവൈറസ് ക്യാബിന് എയര് ഫില്റ്റര് അവതരിപ്പിക്കുമെന്നും അടുത്തിടെ ജാപ്പനീസ് വാഹന നിര്മാതാക്കളായ ഹോണ്ട വെളിപ്പെടുത്തിയിരുന്നു. പുതിയ എയര് ഫില്റ്റര് വിവിധ ദോഷകരമായ രോഗാണുക്കളെയും അലര്ജികളെയും കാര്യമായ ആരോഗ്യപ്രശ്നങ്ങള് ഉണ്ടാക്കുന്ന വൈറസുകളെയും നശിപ്പിക്കാന് സഹായിക്കുന്ന സംവിധാനമാണ്. ഹോണ്ടയുടെ പുതിയ ക്യാബിന് എയര് ഫില്റ്റര് വാഹനത്തിന്റെ അകത്തെ വൈറല് എയറോസോളുകളുടെ സാന്ദ്രത കുറയ്ക്കും. അതിന്റെ മള്ട്ടിലെയര് ഡിസൈന്, നാല് ലെയറുകള് കൃത്യതയോടെ കൈവരിക്കുന്നതിനാലാണ് ഇത്. കമ്ബനിയുടെ സമീപകാലത്തെ എല്ലാ മോഡലുകള്ക്കുമായി രാജ്യത്തെ എല്ലാ ഹോണ്ട ഡീലര്ഷിപ്പുകളിലും പുതിയ ക്യാബിന് എയര് ഫില്റ്റര് ലഭ്യമാക്കിയിട്ടുണ്ട്. source: drivespark.com